
Karaktermegvalósítás 2024.

Kulcsszavak: textilmunka, gésa, kosztüm, kúltúra
A feladat a saját karakterünk ábrázolása és életre keltése volt. Én egy a keleti
kultúra művészetéből inspirálódtam, pontosabban a japán művészetből, a
fametszetekből és annak ábrázolásmódjából. Példának vettem Yui Sakamoto és
Hokusai munkáit is, a festményemen ezeket a jellegzetes elemeket próbáltam
minél jobban elsajátítani, tussal, tűfilccel és aquarellel. Az illusztráció finom
vonalait mind ecsettel és tussal csináltam, ezzel is próbáltam minél jobban
átérezni a japán kultúrát és annak kalligrafikus művészetét is. Azért választottam
a gésát, mert nekem a gésa mindig is magát a kifinomultságot és a nemességet
ábrázolta, valamint maga a gésa jelentése is az, hogy előadóművész, vagy
művész. Az arany színeket legfőképpen azért is emeltem ki, hogy ezt a
nemességet ábrázoljam, mint a ruhán és mint a festményen. A japán
művészetekben sokszor ábrázolnak állatokat, van amikor oroszlánokat,
madarakat vagy éppen halakat, én a halakat választottam, lényük és formájuk
inspirált a ruha elkészítésében, illetve a fekete színnel kicsit sejtelmessé is tudtam
tenni a víz alatti világ jelentését. Alapos kutatást is kellett végeznem ahhoz, hogy
minél pontosabban eltudjak készíteni egy ilyen ruhát,és igyekeztem, bele vinni a
saját személyiségemet is. Ez a ruha pontosan hat részből és három réteg hosszú
ruhából áll, a ruha elkészítéséhez szövetet használtam leginkább, illetve egyéb
anyagokat amiket szépnek találtam. Természetesen díszítettem festett
részletekkel is, így arany festéket használva ráfestettem a ruha aljára az arany
hullámokat, valamint a halcsontvázakat. Ezeknek kivitelezése is csak kizárólag
kézzel festett. Ezek mellett a ruha hajtásokkal és megkötőkkel funkcionál, így
akár a hanfuk vagy a kimonok, nincsenek egy méretre szabva mert a viselőjétől
függetlenül rá lehet illeszteni az adott személyre. Miután kész lettem a jelmezzel,
készítettem hozzá egy illusztrációt, amin maga az alak mutatkozik meg két hallal
körülötte. Minél nagyobbra szerettem volna elkészíteni ezt a festményt, mivel
szerettem volna a ruha részleteit aprólékosan kidolgozni. Összességében
művemben a japán kultúra minden formáját megtudtam mutatni, átdolgozni és
tanulmányozni is.



